**OPATRENIA PLATNÉ PRE OBEC RADVANOVCE od 19.12.2020**

-      **Režim v kostoloch: maximálne 10 veriacich**

-     Režim pre obecný úrad: obmedziť vstup verejnosti a nastaviť režim vybavovania „cez  okienko“/ obecný úrad bude zatvorený. Čerpanie dovolenky do 28.12.2020/

-     Režim v obchodoch: dodržiavanie určeného času na nákup pre seniorov 9:00 hod. až 11:00 hod., dodržiavanie maximálneho počtu zákazníkov v obchode na 15 m2 jeden zákazník

-          Obec zverejní informácie o aktuálne pozitívnych prípadoch a prijatých opatreniach na WEB stránku a v obecnom rozhlase

-          **Starosta obce zabezpečí komunikáciu so správcom farností a obec aktívne komunikuje opatrenia týkajúce sa kostolov verejnosti (upozornenie pre veriacich,  aby nenavštevovali kostoly  v iných obciach)**

Tieto opatrenie platia najmenej desať dní, alebo do odvolania.

**Kedy netreba ísť na antigénový test:**

1, Ak máte príznaky infekčného ochorenia horných dýchacích ciest – nádchu, kašeľ, zvýšenú teplotu a bolesť hrdla. Ostaňte doma, nešírte ochorenie ďalej, volajte svojho ošetrujúceho lekára a liečte sa. Telefonicky kontaktujte regionálny úrad verejného zdravotníctva, ktorý Vás v prípade potreby objedná na RT PCR test.

2, Ak máte iné príznaky ochorenia na COVID 19 – strata čuchu, chuti, bolesti kĺbov, svalov, ostaňte doma, nešírte ochorenie ďalej,  volajte svojho ošetrujúceho lekára a liečte sa. Telefonicky kontaktujte regionálny úrad verejného zdravotníctva, ktorý Vás v prípade potreby objedná na RT PCR test.

3, Ak ste boli v blízkom kontakte s osobou pozitívnou na COVID 19 ( váš rodinný príslušník, alebo kolega v práci). Ostaňte doma v karanténe, volajte svojho ošetrujúceho lekára a liečte sa. Telefonicky kontaktujte regionálny úrad verejného zdravotníctva, ktorý Vás v prípade potreby objedná na RT PCR test.

Pokiaľ niekomu vyjde pozitívny antigénový test, celá domácnosť ostáva v domácej izolácii. Jej ostatným členom sa v priebehu nasledujúceho dňa ozve pracovník RÚVZ Vranov nad Topľou a oznámi im termín s presnou hodinou, kedy budú objednaní na PCR testy. Naozaj nie je potrebné, aby sa ostatní členovia hneď, v priebehu pár hodín nechali pretestovať antigénovými testami a v tomto chladnom počasí riskovali prechladnutie. Pracovníkom RÚVZ naopak pomôže, ak si dovtedy, pokiaľ ich bude kontaktovať RÚVZ, pripravia zoznam najbližších kontaktov.

Všetkým prajem veľa zdravia.